สธ.ส่งทีม ดูแล คนท้อง-เด็กเล็ก ขณะคนไทย 132 ราย ยังสบายดี ไม่มีไข้ 
สธ. ส่งทีมส่งเสริมสุขภาพ ดูแลหญิงตั้งครรภ์ เด็กเล็ก ฝากครรภ์ ยาบำรุง นม อาหารเสริม วัคซีน เผย ค่ำวานนี้ ส่งคนไทย 2 คนกลับบ้าน จากฐานทัพเรือสัตหีบ ขณะเหลืออีก 132 ราย ยังสบายดีวันที่ 7 ก.พ. ที่สโมสรโรงพยาบาลอาภากรเกียรติวงศ์ จ.ชลบุรี นายแพทย์สุเทพ เพชรมาก ผู้ตรวจราชการ เขตสุขภาพที่ 6 พร้อมด้วย พล.ร.ท.ประชาชาติ ศิริสวัสดิ์ โฆษกกองทัพเรือ พลเรือตรีเกิดศักดิ์ วีระโยธิน ผู้อำนวยการโรงพยาบาลสมเด็จพระนางเจ้าสิริกิติ์ แถลงความคืบหน้า การดูแลคนไทยกลับบ้าน ที่ฐานทัพเรือสัตหีบ ว่า วันนี้เป็นวันที่ 3 ของการเฝ้าระวังกลุ่มคนไทยกลับบ้าน กระทรวงสาธารณสุข ร่วมกับกองทัพเรือจะดูแลคนไทยกลับบ้านให้ดีที่สุด ตามนโยบายท่านรองนายกรัฐมนตรี และรัฐมนตรีว่าการกระทรวงสาธารณสุข นายอนุทิน ชาญวีรกูล ซึ่งได้มาเยี่ยมให้กำลังใจ คนไทยกลับบ้าน มอบโทรศัพท์พร้อมซิมโทรฟรีให้ ทุกคนขอบคุณและมีความสุขมาก พร้อมกันนี้ ท่านรองนายกฯ ได้ขอบคุณและให้กำลังใจเจ้าหน้าที่ผู้ปฏิบัติงานที่ทุ่มเทเสียสละทำงาน เพื่อให้คนไทยกลับบ้านและคนไทยในประเทศปลอดภัย เมื่อบ่ายวานนี้โดยวันนี้กระทรวงสาธารณสุข จะส่งทีมส่งเสริมสุขภาพ ตรวจสุขภาพหญิงตั้งครรภ์เพิ่มเติม ทำการฝากครรภ์ แนะนำข้อควรปฏิบัติระหว่างตั้งครรภ์ พร้อมมอบสมุดบันทึกสุขภาพแม่และเด็ก ยาวิตามิน บำรุงร่างกายสำหรับหญิงตั้งครรภ์ ในส่วนเด็กเล็กที่เดินทางมาพร้อมมารดาจะดูแลเรื่องนม อาหารเสริมที่เหมาะกับวัย วัคซีน และมอบกระเป๋าชุดของขวัญสำหรับเด็ก ข้างในมีหนังสือนิทาน ตุ๊กตา ชุดความรู้กิน กอด เล่น เล่า เพื่อส่งเสริมพัฒนาการเด็ก เป็นการอำนวยความสะดวกให้กลุ่มที่ต้องดูแลเป็นพิเศษในระหว่างที่ต้องอยู่ในระบบเฝ้าระวังป้องกันควบคุมโรค ตามมาตรฐานสากลส่วนการดูแลสุขภาพคนไทย ที่พักในอาคารรับรองที่มีโรคประจำตัวเดิม โรงพยาบาลชลบุรี ได้นำยามามอบให้ไว้เพื่อการดูแลรักษาต่อเนื่อง และเมื่อค่ำวานนี้ มีคนไทยกลับบ้าน 2 ราย ที่มีไข้ ไอ น้ำมูก ได้ส่งตัวไปตรวจเพิ่มเติมตามระบบที่โรงพยาบาลชลบุรีและโรงพยาบาลสัตหีบ เก็บตัวอย่างส่งตรวจทางห้องปฏิบัติการ ส่วนที่เหลืออีก 132 คน สบายดี ไม่มีไข้ รับประทานอาหารได้ ทั้งหมดยังอยู่ในระบบการเฝ้าระวังตามมาตรฐานสากล สำหรับ 4 ราย ที่โรงพยาบาลสมเด็จพระนางเจ้าสิริกิติ์ อาการดีขึ้น ไม่มีไข้ ผลการตรวจยืนยันทางห้องปฏิบัติการปกติ ยังเฝ้าระวังตรวจติดตามต่อเนื่องทั้งนี้ ฝากถึงประชาชนทั่วไปให้ดูแลสุขภาพ และสุขลักษณะส่วนบุคคลด้วยการ กินร้อน ช้อนกลาง ล้างมือบ่อยๆ ด้วยน้ำและสบู่ หรือเจลแอลกอฮอล์ เมื่อมีอาการไอหรือจามควรใส่หน้ากากอนามัยทุกครั้ง หลีกเลี่ยงการอยู่ในสถานที่แออัด ไม่ใช้สิ่งของส่วนตัวร่วมกับผู้อื่น เช่น ผ้าเช็ดหน้า ผ้าเช็ดตัว เสื้อผ้า หากพบอาการผิดปกติควรไปพบแพทย์ทันที
สธ. ส่งทีมส่งเสริมสุขภาพ ดูแลหญิงตั้งครรภ์ เด็กเล็ก ฝากครรภ์ ยาบำรุง นม อาหารเสริม วัคซีน เผย ค่ำวานนี้ ส่งคนไทย 2 คนกลับบ้าน จากฐานทัพเรือสัตหีบ ขณะเหลืออีก 132 ราย ยังสบายดี 
ไวรัสโคโรน่า,ไวรัสโคโรนา,ไวรัสอู่ฮั่น,ฐานทัพเรือสัตหีบ,132 คนไทยสบายดี,ไม่มีไข้,กองทัพเรือ,ข่าวทั่วไป